cyanic-selkie/wikianc huggingface dataset:
452 Χαμιλτόνια
Η 452 Χαμιλτόνια (Hamiltonia) είναι αστεροειδής στην Κύρια Ζώνη Αστεροειδών με διάμετρο 13-40 χιλιόμετρα και απόλυτο μέγεθος (όπως αυτό ορίζεται για το Ηλιακό Σύστημα) 11,2. Ανακαλύφθηκε στις 6 Δεκεμβρίου 1899 από τον Τζέιμς Έντουαρντ Κίλερ, αλλά ήταν χαμένος μέχρι το 1987. Ο αστεροειδής πήρε το όνομα του όρους Χάμιλτον, τοποθεσία του Αστεροσκοπείου Λικ όπου δούλευε ο Κίλερ όταν ανακάλυψε τον αστεροειδή. Η Χαμιλτόνια ανήκει στην Οικογένεια αστεροειδών της Κορωνίδος.
Κρέας αλόγου
Αυστρία
Το άλογο λεμπερκέζε είναι διαθέσιμο σε ειδικά κρεοπωλεία αλόγου. Επίσης, πωλούνται πίτες με κρέας αλόγου, σπανάκι, ή με τυρολέζικο γκραουκέζε (ένα ξινό είδος τυριού από γάλα). Συνήθως καταναλώνονται μόνα τους, σε σούπα ή ως συμπληρωματικό πιάτο.
452 Χαμιλτόνια
Ο Λέιφ Κάρλ Κρίστενσεν στο πανεπιστήμιο του Άαρχους την ανακάλυψε εκ νέου, μαζί με την 1537 Τρανσυλβανία και άλλα μικρότερα αντικείμενα το 1981.
Παραπομπές
Χαμιλτονια
Κρέας αλόγου
Βέλγιο
Στο Βέλγιο, το κρέας αλόγου είναι διαθέσιμο σε ένα μεγάλο εύρος τρόπων μαγειρέματος. Ψαχνό, καπνιστό και φιλέτο αλόγου σε φέτες (paardenrookvlees ή paardengerookt filet chevalin στα γαλλικά) σερβίρεται κρύο με σάντουιτς ή ως μέρος σαλάτας. Μπριζόλες αλόγου μπορούν να βρεθούν στα περισσότερα κρεοπωλεία, τα οποία μαγειρεύονται με πολλούς τρόπους. Στην πόλη Βιλβέρτνε βρίσκονται αρκετά εστιατόρια εξειδικευμένα στα πιάτα αλόγου. Πολύ γνωστή στο Λόκερεν και αναγνωρίσιμη από τους Ευρωπαίους θεωρείται το λουκάνικο αλόγου. Πωλείται σε στρογγυλό σχήμα σε μορφή καπνιστού ή αποξηραμένου με μείγμα και χοιρινού κρέατος, παρόμοιο με το σαλάμι.
Γαλλία
μικρογραφία|δεξιά|Ένα ειδικό κρεοπωλείο που ειδικεύεται στο κρέας αλόγου στην Pézenas της [[Γαλλίας.]] Στη Γαλλία, πωλείται κρέας αλόγου σε εξειδικευμένα κρεοπωλεία (γαλλικά: boucheries chevalines) καθώς στα απλά κρεοπωλεία απαγορευόταν για πολύ καιρό η πώληση αυτού του είδος κρέατος. Ωστόσο, το 1990 μπορεί να βρεθεί σε τομείς κρεοπωλείων στα πολυκαταστήματα και αλλού.
Το κρέας αλόγου καταναλωνόταν σε μεγάλες ποσότητες κατά τον Γαλλοπρωσικό Πόλεμο το 1870, όπου περιλαμβανόταν στα μενού υψηλής μαγειρικής.
Γερμανία
Στη Γερμανία, το κρέας αλόγου πωλείται σε ειδικά κρεοπωλεία (γερμανικά: Pferdemetzgereien) και κατά παραγγελίας. Σε πολλές περιοχές της Γερμανίας υπάρχουν παραδοσιακές συνταγές που περιλαμβάνουν το κρέας αλόγου. Στην Κολωνία και το Ντίσελντορφ στην περιοχή της Ρηνανίας, είναι κοινό για τα εστιατόρια να προσφέρουν το παραδοσιακό Ζαουερμπράτεν (γερμανικά: Sauerbraten) σε παραλλαγή με κρέας αλόγου και χοιρινό. Άλλα παραδοσιακά φαγητά με κρέας αλόγου περιλαμβάνουν το σουηβέζικο πφερντεροστμπράτεν (ένα μέρος καβουρντισμένου κρέατος μαγειρεμένο με τρόπο παρόμοιο με το ροσμπίφ) και τις ποικιλίες βαυαρικών λουκάνικων όπως το ρόσβουρστ, το ρος-κοχσαλάμι και το ρος-λεμπερκέζε, ένα γεύμα κρέατος σε ρολό.
Το σκάνδαλο της νοθείας κρέατος του 2013 ξεκίνησε όταν γερμανικές αρχές εντόπισαν κρέας αλόγου σε προπαρασκευασμένα προϊόντα τροφίμων, που συμπεριλαμβάνουν τα κατεψυγμένα λαζάνια, όπου είχε καταγραφεί ψευδώς ως βοδινό κρέας. Αυτή η παραπλανητική κίνηση ώθησε τις Ευρωπαϊκές αρχές να επιταχύνουν τη δημοσίευση των προτάσεων της Ευρωπαϊκής Κομισιόν για τις ετικέτες προέλευσης όλων των επεξεργασμένων κρεάτων.
Ισλανδία
Στην Ισλανδία, τρώγεται σε σαρμαδάκια και ως φιλέτο, σε σούπες και φοντύ, περιζήτητο για την έντονη γεύση του. Έχει έναν ιδιαίτερο ρόλο στην κουλτούρα και την ιστορία του νησιού. Οι κάτοικοι της Ισλανδίας στο παρελθόν φέρονται να ήταν απρόθυμοι σε μεγάλο βαθμό να αποδεχτούν τον Χριστιανισμό για κάποιο χρονικό διάστημα, γιατί έπρεπε να σταματήσουν να τρώνε το κρέας αλόγου, αφού ο Πάπας Γρηγόριος Γ΄ απαγόρευσε την κατανάλωση κρέατος αλόγου το 732 μ.Χ. Στο τέλος τους παραχωρήθηκε το δικαίωμα να καταναλώνουν κρέας αλόγου όταν οι παγανιστές Ισλανδοί Νορβηγικής καταγωγής τελικά αποδέχτηκαν τον Χριστιανισμό το έτος 1000 μ.Χ. και όταν προκλήθηκε λιμοκτονία στους κατοίκους του νησιού.
Ιταλία
μικρογραφία|δεξιά| Σφιλάτσι ντι Καβάλο: τυπική σπεσιαλιτέ με κρέας αλόγου σε λεπτές λωρίδες με καρυκεύματα στην [[Πάντοβα και την περιφέρεια Βένετο της Ιταλίας.]] Το κρέας αλόγου είναι ιδιαίτερα δημοφιλές στη Λομβαρδία, το Βένετο, τη Φρίουλι-Βενέτσια Τζούλια, το Τρεντίνο-Άλτο Άντιτζε, το νότιο Τυρόλο, την Πάρμα, την Απουλία και νησιά της Σαρδηνίας και της Σικελίας. Χρησιμοποιείται σε μία ποικιλία συνταγών, μεταξύ των οποίων μία σούπα με το όνομα παστισσάντα, μπριζόλες, καρπάτσιο (ορεκτικό με ωμό κρέας ή ψάρι), ή μεταποιημένο σε ένα είδος σαλαμιού, το μπρεζάολα. Δημοφιλείς είναι και οι εξαιρετικά λεπτές φέτες κρέατος αλόγου με το όνομα σφιλάτσι. Επίσης, σε κάποιες συνταγές χρησιμοποιείται το λίπος του αλόγου, όπως το πετσέτι ντι καβάλο. Παρασκευάζονται λουκάνικα και σαλάμια αλόγου τα οποία σε διάφορα μέρη είναι παραδοσιακά. Στη Σαρδηνία, ένα από τα πιο φημισμένα πιάτα είναι το σα πέτζα 'ε κουάντου (sa petza 'e cuaddu ή sa petha (d)e caddu), και μερικές φορές πωλείται μαζί με ψωμί σε τυπικά κιόσκια. Επίσης, υπάρχει μια μεγάλη παράδοση κατανάλωσης κρέατος αλόγου σε φιλέτα στην πόλη Σάσσαρι. Το κρέας αυτό επαινείται από τους σεφ και τους καταναλωτές για τη μοναδικότητά του, όταν σερβίρεται με το μέσα όσο πιο ωμό γίνεται. Μαγειρεύεται επίσης και το κρέας γαϊδάρου, για παράδειγμα ως σούπα με το όνομα στρακότο ντ'ασίνο και ως κρέας για λουκάνικα, όπως η μορταδέλα ντ'ασίνο. Η κουζίνα της Πάρμας περιλαμβάνει ένα ταρτάρ κρέατος αλόγου με το όνομα πέστο ντι καβάλο, και άλλα μαγειρευτά πιάτα.
Μάλτα
Στη Μάλτα, το κρέας αλόγου (μαλτέζικα: laħam taż-żiemel) είναι καβουρντισμένο και ψήνεται για ώρες με σάλτσα είτε ντομάτας είτε κόκκινου κρασιού. Υπάρχουν μερικά κρεοπωλεία και εστιατόρια όπου μπορεί να το προμηθευτεί κανείς και να καταναλωθεί.
Νορβηγία
Στη Νορβηγία, το κρέας αλόγου χρησιμοποιείται στα παστά κρεατικά όπως το βόσακουρφ και το σβαρτπούλσε, και λιγότερο συχνά ως μπριζόλα με το όνομα χέστεμπιφ.
Στην προ χριστιανική Νορβηγία, το άλογο φαινόταν ως ένα ακριβό ζώο. Το να καταναλώνει κάποιος το κρέας του θεωρούνταν δείγμα μεγάλου πλούτου, και η θυσία ενός αλόγου στους θεούς ήταν ένα δώρο τεράστιας αξίας. Όταν οι Νορβηγοί υιοθέτησαν το Χριστιανισμό, η κατανάλωση αλόγων έγινε ταμπού, καθώς ήταν μία θρησκευτική πράξη των παγανιστών, και θεωρούνταν ως σημάδι αίρεσης.
Ολλανδία
Στην Ολλανδία, το καπνιστό κρέας αλόγου (ολλανδικά: paardenrookvlees) πωλείται ως φέτες και ως πρόσθετο στο ψωμί. Το ζούρβλεϊς, μία σούπα της νότιας Ολλανδίας, παρασκευάζεται με το κρέας αλόγου ως βασικό συστατικό. Υπάρχουν επίσης εκδοχές με βάση το βοδινό κρέας. Επίσης, το κρέας αλόγου χρησιμοποιείται και στα λουκάνικα (paardenworst και frikandel), σε τηγανητά σνακ γρήγορου φαγητού και προπαρασκευασμένες σούπες.
Ουγγαρία
Στην Ουγγαρία, το κρέας αλόγου χρησιμοποιείται μόνο στο σαλάμι και τα λουκάνικα, συνήθως ανάμεικτο με χοιρινό κρέας. Αυτά τα προϊόντα πωλούνται συνήθως στα πολυκαταστήματα και ειδικά κρεοπωλεία, ενώ δεν είναι ιδιαίτερα δημοφιλή.
Πολωνία
Συχνά, εξάγονται ζωντανά γέρικα άλογα στην Ιταλία για σφαγή και αυτή η τακτική γεννά αμφισβήτηση. Τα άλογα στην Πολωνία θεωρούνται κυρίως σύντροφοι και το μεγαλύτερο μέρος της κοινωνίας είναι κατά της εξαγωγής τους στην Ιταλία. Ωστόσο, στην Πολωνία υπάρχει μία παράδοση κατανάλωσης κρέατος αλόγων (σε λουκάνικα ή ταρτάρ μπιφτέκια). Η κατανάλωση αυτού του κρέατος ήταν μεγαλύτερη όταν υπήρχε έλλειψη των υπολοίπων ειδών κρεάτων, τον 20ό αιώνα κατά το Β΄ Παγκόσμιο Πόλεμο και την κομμουνιστική περίοδο.
Σερβία
Στη Σερβία, το κρέας αλόγου είναι γενικότερα διαθέσιμο, αν και συνήθως αποφεύγεται στην παραδοσιακή κουζίνα. Συχνά προτείνεται από γενικούς θεραπευτές σε άτομα που υποφέρουν από αναιμία. Είναι διαθέσιμο για αγορά σε τρία καταστήματα στο Βελιγράδι, ένα στο Νις, και αρκετές πόλεις στην Βοϊβοντίνα, όπου οι ουγγρικές, και προηγουμένως γερμανικές, παραδόσεις έφεραν εκεί την κατανάλωση του αλόγου.
Σλοβενία
μικρογραφία|δεξιά|Ένα γεύμα στο εστιατόριο Hot Horse που περιλαμβάνει, μεταξύ άλλων, και το μπέργκερ με αλεσμένο άλογο σε μπιφτέκι στη [[Λιουμπλιάνα της Σλοβενίας.]] Στη Σλοβενία, το κρέας του αλόγου είναι γενικά διαθέσιμο και πολύ δημοφιλές στην παραδοσιακή κουζίνα, ειδικά στην κεντρική περιοχή της Καρνιόλας και την περιοχή του Καρστ. Πολύ δημοφιλής είναι η μπριζόλα πουλαριού, ειδικά στην πρωτεύουσα της Σλοβενίας, Λιουμπλιάνα, όπου και είναι μέρος της παραδοσιακής κουζίνας της πόλης. Εκεί, πολλά εστιατόρια πωλούν μπέργκερ και κρέας που περιέχει μεγάλα ποσοστά κρέατος αλόγου, συμπεριλαμβανομένης μίας μικρής αλυσίδας γρήγορου φαγητού, με το όνομα Hot Horse.
Ισπανία
Στην Ισπανία, παρ' όλο που η κατανάλωση αλόγου γενικότερα δεν θεωρείται ταμπού, η κατανάλωσή του είναι πολύ μικρή συγκριτικά με το χοιρινό, το βοδινό και το αρνίσιο κρέας. Είναι κοινή πρακτική να δίνεται το κρέας αλόγου σε παιδιά που υποφέρουν από αναιμία. Το θεθίνα είναι παστό κρέας που προέρχεται είτε από βοδινό είτε από αλογίσιο κρέας και θεωρείται μεζές. Το κρέας πουλαριού (carne de potro) προτιμάται έναντι του κρέατος αλόγου και βρίσκεται εύκολα στα πολυκαταστήματα, συνήθως ως βραστό ή μπριζόλα. Η Ισπανία εξάγει άλογα και ζωντανά και σφαγμένα στη γαλλική και την ιταλική αγορά.
Διάφορα
Το κρέας αλόγου καταναλώνεται σε κάποιες χώρες της Βόρειας και της Λατινικής Αμερικής και είναι παράνομο σε μερικές χώρες. Για παράδειγμα, ο Κώδικας Προτύπων για τα Τρόφιμα της Αυστραλίας και της Νέας Ζηλανδίας στον ορισμό του «κρέατος» δεν περιλαμβάνει το άλογο.
Στην Τόνγκα το κρέας αλόγου τρώγεται σε εθνικό επίπεδο και οι μετανάστες από την Τόνγκα που ζουν στις Η.Π.Α., στη Νέα Ζηλανδία και στην Αυστραλία έχουν διατηρήσει την προτίμηση τους γι' αυτό, υποστηρίζοντας ότι οι Χριστιανοί ιεραπόστολοι το εισήγαγαν αρχικά σε αυτούς.
Στο παρελθόν το άλογο έχει φαγωθεί από τους Πέρσες, τους Τούρκους, τους χαναφίτες Αιγύπτιους και τους Τατάρους. Αλλά ποτέ δεν καταναλώθηκε στο Μαγκρέμπ.
Το κρέας αλόγου απαγορεύεται από τους εβραϊκούς διαιτητικούς νόμους, επειδή τα άλογα δεν έχουν δίχηλες οπλές και δεν είναι μηρυκαστικά.
Έχει προταθεί ότι αυτό προέκυψε από ένα πρακτικό σκοπό, καθώς τα άλογα χρησιμοποιήθηκαν ως μέσο μεταφοράς και χρησιμοποιούνταν για εργασία, αν και αυτό είναι αμφίβολο λόγω του ότι δεν χρησιμοποιούσαν το κολάρο αλόγου κατά τη στιγμή του σχηματισμού αυτών των νόμων.
Στο όγδοο αιώνα μ.Χ. οι Πάπες Γρηγόριος ο τρίτος και Ζαχαρίας έδωσαν οδηγίες στον άγιο Βονιφάτιο, ιεραπόστολο στους Γερμανούς, να απαγορεύσει την κατανάλωση του κρέατος αλόγου σε εκείνους που προσηλυτίστηκαν στον χριστιανισμό λόγω της σύνδεσής της κατανάλωσης κρέατος με γερμανικές παγανιστικές τελετές.
Ο Χένρι Μέιχιου περιγράφει τη διαφορά στην αποδοχή και στη χρήση του σώματος του νεκρού αλόγου στο Λονδίνο και στο Παρίσι στο έργο του με τίτλο Εργασία στο Λονδίνο και οι φτωχοί του Λονδίνου (1851). Το κρέας αλόγων απορρίφθηκε από τους Βρετανούς, αλλά συνέχισε να καταναλώνεται σε άλλες ευρωπαϊκές χώρες, όπως η Γαλλία και η Γερμανία, όπου στα σφαγεία πωλούνταν συχνά πτώματα αλόγου παρά την παπική απαγόρευση. Ακόμη και το κυνήγι των άγριων αλόγων για το κρέας τους συνεχίστηκε στην περιοχή της Βεστφαλίας. Οι Λονδρέζοι είχαν υπόνοιες ότι το κρέας αλόγου έβρισκε τον δρόμο του και χρησιμοποιούνταν σε λουκάνικα και ότι εντόσθια που πωλούνταν ως βοδινά ανήκαν στην πραγματικότητα σε ιπποειδή. Περίπου 1.000 άλογα σφάζονταν την εβδομάδα.
Ρωσία
Δεν είναι εν γένει διαθέσιμο τρόφιμο σε ορισμένες αγγλόφωνες χώρες όπως στο Ηνωμένο Βασίλειο, στην Ιρλανδία, στις Η.Π.Α. και στον αγγλόφωνο Καναδά.
Επίσης, η κατανάλωση αλογίσιου κρέατος είναι ταμπού στην Αργεντινή, στη Βραζιλία και στους τσιγγάνους.
Αίτια ταμπού
Το 732 μ.Χ., ο Πάπας Γρηγόριος ο τρίτος ξεκίνησε μια συντονισμένη προσπάθεια για να σταματήσει η κατανάλωση κρέατος αλόγου για τελετουργικούς λόγους στην ειδωλολατρική πρακτική. Σε ορισμένες χώρες, οι επιπτώσεις αυτής της απαγόρευσης από τη Ρωμαιοκαθολική Εκκλησία έχουν απομείνει και οι προκαταλήψεις για το κρέας αλόγου έχουν προχωρήσει από ταμπού για την αποφυγή σε απέχθεια. Σε άλλα μέρη του κόσμου, το κρέας αλόγου έχει το στίγμα του ότι είναι κάτι που τρώνε οι φτωχοί και θεωρείται ως ένα φτηνό υποκατάστατο για άλλα είδη κρέατος, όπως το χοιρινό και βοδινό κρέας.
Σύμφωνα με τον ανθρωπολόγο Μάρβιν Χάρις, μερικοί πολιτισμοί έχουν κατατάξει το κρέας αλόγου ως ταμπού, επειδή το άλογο μετατρέπει το χόρτο σε κρέας λιγότερο αποτελεσματικά από ό,τι τα μηρυκαστικά. Τα ζώα αναπαραγωγής για το κρέας, όπως π.χ. μια αγελάδα ή ένα πρόβατο παράγουν περισσότερο κρέας από ό, τι ένα άλογο, αν τρέφονται με την ίδια ποσότητα χόρτου. Υπάρχει επίσης το στοιχείο του συναισθηματισμού, καθώς τα άλογα έχουν απολαύσει από καιρό μια στενή σχέση με πολλούς ανθρώπους, σε παρόμοια επίπεδα ως κατοικίδια ζώα.
Τοτεμιστικά ταμπού είναι επίσης ένας πιθανός λόγος για την άρνηση κατανάλωσης κρέατος αλόγου ως ένα καθημερινό φαγητό, αλλά δεν αποκλείεται κατ' ανάγκη η τελετουργική σφαγή και κατανάλωση.
Στη Λευκή Θεά, ο Ρόμπερτ Γκρέιβς υποστήριξε ότι το ταμπού μεταξύ των Βρετανών και των απογόνων τους οφειλόταν στη λατρεία της Επόνα, και σε ακόμα προγενέστερες τελετές.
Το άσπρο άλογο του Ούφινγκτον είναι πιθανή απόδειξη της αρχαίας λατρείας αλόγου. Τα αρχαία ινδικά Ξατρίγια ασχολούνται με θυσία αλόγου (Ασβαμέντ Γιάγκια), όπως καταγράφεται στις Βέδες και στο Ραμαγιάνα. Αλλά στο πλαίσιο της τελετουργικής θυσίας δεν «σκοτώνονται», αλλά αντίθετα στραγγαλίζονται.
Το 1913, οι φινλανδικής καταγωγής Μάρι της περιοχής του Βόλγα παρατηρήθηκαν να εκτελούν μια θυσία αλόγου.
Στην αρχαία Σκανδιναβία, το άλογο ήταν πολύ σημαντικό ως ζωντανό πλάσμα, εργαλείο εργασίας, ως ένδειξη της ιδιότητας του ιδιοκτήτη και ως σύμβολο της παλιάς θρησκείας των Νορβηγών. Τα άλογα σφαγιάζονταν ως θυσία στους θεούς και το κρέας τρωγόταν από τα άτομα που έπαιρναν μέρος στις θρησκευτικές γιορτές. Όταν οι σκανδιναβικές χώρες εκχριστιανίστηκαν η κατανάλωση κρέατος αλόγου θεωρήθηκε ως ένα σημάδι παγανισμού και απαγορεύθηκε. Ένας σκεπτικισμός ενάντια στην κατανάλωση κρέατος αλόγου εξακολουθεί να είναι κοινός ως υπενθύμιση του γεγονότος αυτού σε αυτές τις χώρες ακόμη και σήμερα.
Εξωτερικοί σύνδεσμοι
Κατηγορία:Κρέας Κατηγορία:Άλογα
Βέρνερ Φάιμαν
Ο Βέρνερ Φάιμαν (Werner Faymann, 4 Μαΐου 1960) είναι πολιτικός από την Αυστρία, καγκελάριος της χώρας από τις 2 Δεκεμβρίου 2008 ως την παραίτησή του, στις 9 Μαΐου 2016. Ήταν πρόεδρος του Σοσιαλδημοκρατικού Κόμματος της Αυστρίας (SPÖ).
Προφίλ
Είναι παντρεμένος και πατέρας δύο παιδιών.
Κυβέρνηση
Η νέα κυβέρνηση είναι 18μελής. Ο σχηματισμός μιας κυβέρνησης συνασπισμού συμφωνήθηκε στις 23 Νοεμβρίου του 2008, ανάμεσα στο SPÖ και το ÖVP. Η ορκωμοσία της κυβέρνησης έγινε στις 2 Δεκεμβρίου του 2008.
Στις 12 Ιουνίου 2010 επανεξελέγη πρόεδρος του κόμματός του, με ποσοστό σχεδόν 94% των ψήφων, στο ετήσιο συνέδριο του SPÖ.
Βουλευτικές εκλογές 2013
Στις βουλευτικές εκλογές του 2013, το Σοσιαλδημοκρατικό Κόμμα Αυστρίας του Φάιμαν παρέμεινε πρώτη δύναμη, όμως υπέστη απώλειες συγκριτικά με τις τελευταίες εκλογές του 2008, ενώ το ακροδεξιό εθνικιστικό Κόμμα των Ελευθέρων παρουσίασε σημαντική άνοδο. Ο μεγάλος συνασπισμός ανάμεσα στα κόμματα SPÖ και ÖVP θα συνεχίσει να κυβερνά. Στις 14 Οκτωβρίου το SPÖ και το ÖVP συμφώνησαν στην έναρξη διαβουλεύσεων για το σχηματισμό κυβέρνησης συνασπισμού.
Παραίτηση
Στις 9 Μαΐου 2016 παραιτήθηκε από καγκελάριος και από αρχηγός του Σοσιαλδημοκρατικού Κόμματος, επικαλούμενος την κριτική που του ασκήθηκε εντός του κόμματος.
Παραπομπές
Κατηγορία:Αυστριακοί πολιτικοί Κατηγορία:Αυστριακοί καγκελάριοι
Μάχη στο χάνι Αχλαδοκάμπου (1944)
Η μάχη στο χάνι Αχλαδοκάμπου (Αχλαδόκαμπος Αργολίδας) έλαβε χώρα στις 17 Μάη του 1944 ανάμεσα στις αντάρτικες ελληνικές δυνάμεις του ΕΛΑΣ Ελληνικός Λαϊκός Απελευθερωτικός Στρατός) και σε ναζιστικές γερμανικές δυνάμεις κατοχής, κατά τη διάρκεια του Β' Παγκοσμίου Πολέμου. Η μάχη που ξεκίνησε ως ενέδρα κατά αυτοκινητοπομπής έληξε με συντριπτική ήττα και εξολόθρευση της εχθρικής γερμανικής μονάδας.
Ιστορικό πλαίσιο
Το 1944 οι δυνάμεις της Χιτλερικής Γερμανίας υποχωρούν σε όλη την ευρωπαϊκά μέτωπα. Ανατολικά προελαύνουν οι Σοβιετικοί και στην Ιταλία οι Αγγλοαμερικανοί ενώ οι αντιστασιακές οργανώσεις στην κατεχόμενη Ευρώπη με καθημερινές πράξεις σαμποτάζ, με ενέδρες, επιδρομές και μάχες καθιστούν δυσχερή τη θέση των στρατευμά­των κατοχής. Η Γερμανική διοίκηση στην Ελλά­δα αντιμετωπίζει ένα διαρκώς ισχυροποιούμενο κίνημα ένοπλης Εθνικής Αντίστασης και θέτει ως κύριο στόχο τη διατήρηση του ελέγχου των κύριων οδικών αρτηριών, ώστε να είναι ανοιχτή η οδός διαφυγής των Γερμανικών στρατευμά­των από την Πελοπόννησο προκειμένου να αποφύγουν τον κίνδυνο εγκλωβισμού τους από τις προελαύνουσες προς τα Βαλκάνια Σοβιετικές δυνάμεις. Παράλληλα οι Γερμανικές αρχές επιδιώκουν να κάμψουν το ηθικό των αγωνιζόμενων εναντίον της τριπλής κατοχής Ελλήνων, και να ελαχιστοποιήσουν την πολεμική δραστηριότητα των ένοπλων πατριωτικών δυνάμεων, εξαπολύοντας αιματηρές εκκαθαριστικές επιχειρήσεις και σφαγές σε ολόκληρο το Μωριά το χειμώνα του '43 (Σφαγή των Καλαβρύτων) και την άνοιξη του ’44.
Επιπτώσεις της μάχης
Από τις 16 Μάη ο Στρατηγός Καρλ φον Λε Σουίρ είχε διατάξει ότι Συμμορίες και ύποπτοι(sic) στη περιοχή αυτή θα θερίζονται ενώ τρεις μέρες μετά τη μάχη ο Πτέραρχος Χέλμουτ Φέλμυ θα κηρύξει τη περιοχή της Πελοποννήσου ως εμπόλεμη ζώνη.
Κόστος κεφαλαίου
Στο πλαίσιο της αξιολόγησης επενδύσεων, ο όρος κόστος κεφαλαίου αναφέρεται στην αμοιβή που απαιτείται από επενδυτές ή δανειστές ώστε να πειστούν για την παροχή χρηματοδότησης για μια επένδυση. Εάν ο στόχος της εταιρείας είναι να παραμείνει επικερδής και να αυξηθεί η αξία των μετοχών της, κάθε χρήση του κεφαλαίου πρέπει να επιστρέψει τουλάχιστον το κόστος του κεφαλαίου, και ιδανικά ένα ποσό μεγαλύτερο από το κόστος του κεφαλαίου. Το μέσο σταθμικό κόστος κεφαλαίου (WACC), χρησιμοποιείται συχνά ως σημείο αναφοράς, ή δείκτης "ποσοστιαίας απόδοσης", κατά την αξιολόγηση των νέων σχεδίων και επιχειρήσεων που απαιτούν χρηματοδότηση.
Σύνοψη
Μια επιχείρηση μπορεί να αντλήσει κεφάλαια για την χρηματοδότηση των επενδύσεων της από τις εξής πηγές:
Κάθε μια από αυτές τις πηγές εμπεριέχει ένα διαφορετικό κόστος για την επιχείρηση, που αξιολογείται με την χρήση της έννοιας του κόστους κεφαλαίου. Το κόστος κεφαλαίου αποτελεί την απόδοση την οποία πρέπει να αποκομίζει η επιχείρηση από τις επενδύσεις της, έτσι ώστε οι επενδυτές της να κερδίζουν την απαιτούμενη από αυτούς απόδοση. Για να είναι συμφέρουσα για την επιχείρηση μια επένδυση, η αναμενόμενη από αυτήν την επένδυση απόδοση πρέπει να είναι μεγαλύτερη από το κόστος κεφαλαίου. Εάν μια επιχείρηση αποδεχθεί ένα επενδυτικό πρόγραμμα με εσωτερικό βαθμό απόδοσης ο οποίος υπερβαίνει το κόστος των κεφαλαίων τα οποία χρησιμοποιήθηκαν για την χρηματοδότηση του συγκεκριμένου προγράμματος, το πλεόνασμα το οποίο απομένει μετά την αποπληρωμή των κεφαλαίων αυτών, το καρπώνονται οι μέτοχοι της επιχείρησης. Κατά συνέπεια, αυξάνεται ο πλούτος των μετόχων, αποτέλεσμα που συμβαδίζει με τον αντικειμενικό σκοπό της χρηματοοικονομικής διοίκησης.
Υπολογισμός
Ο υπολογισμός του κόστους των κεφαλαίων μιας επιχείρησης δεν είναι τόσο απλός όσο χρησιμοποιώντας, για παράδειγμα, το επιτόκιο που χρεώνεται για την τραπεζική χρηματοδότηση. Το πραγματικό κόστος του κεφαλαίου πρέπει να καθορίζεται λαμβάνοντας υπόψη την την κατάσταση της αγοράς και οικονομικά και φορολογικά θέματα. Μερικές φορές οι σχέσεις των επενδυτών και η αντίληψη της αγοράς παίζουν ρόλο στον προσδιορισμό της δομής του κεφαλαίου μιας εταιρείας. Οι περισσότερες επιχειρήσεις δεν βασίζονται σε ένα μόνο είδος χρηματοδότησης αλλά επιδιώκουν να διατηρήσουν μια αποδεκτή κεφαλαιακή διάρθρωση χρησιμοποιώντας μείγμα από διάφορα στοιχεία. Στη συνέχεια εξετάζονται τα είδη του κεφαλαίου, το σχετικό κόστος τους, καθώς και οι μέθοδοι με τις οποίες προκύπτει ένα μέσο σταθμικό κόστος κεφαλαίου για την πρακτική χρήση.
Ο υπολογισμός του κόστους της κάθε πηγής χρηματοδότησης βασίζεται στην εξής λογική : Η κάθε επιχείρηση εκδίδει διάφορα αξιόγραφα (ομολογίες, μετοχές), τα οποία πουλά στους επενδυτές, με σκοπό να αντλήσει κεφάλαια ώστε να χρηματοδοτήσει τις δραστηριότητές της. Οι επενδυτές από την μεριά τους αναμένουν συγκεκριμένη απόδοση από κάθε μια από αυτές τις επενδύσεις ώστε να αγοράσουν τα εκάστοτε αξιόγραφα. Η απόδοση αυτή που αναμένουν οι επενδυτές αποτελεί και το κόστος της συγκεκριμένης επένδυσης για την επιχείρηση. Αντικειμενικός σκοπός του καθορισμού του κόστους της κάθε πηγής χρηματοδότησης είναι να βρεθεί η απόδοση την οποία απαιτούν οι επενδυτές για καθένα από αυτά τα αξιόγραφα.
Το κόστος των ιδίων κεφαλαίων είναι δυσκολότερο να υπολογιστεί, αφού οι μετοχές δεν αποδίδουν ένα προκαθορισμένο ποσοστό στους επενδυτές. Ομοίως με το κόστος των ξένων κεφαλαίων, υπολογίζεται σαν την αναμενόμενη απόδοση της επένδυσης, όπου όμως η απόδοση δεν μπορεί να προσδιοριστεί με ακρίβεια. Οπότε το κόστος των ιδίων κεφαλαίων υπολογίζεται με την χρήση διαφόρων υποδειγμάτων, με χαρακτηριστικότερα το Υπόδειγμα Αποτίμησης Περιουσιακών Στοιχείων. Ο υπολογισμός του κόστους των κεφαλαίων οδηγεί στον υπολογισμό του σταθμικού μέσου κόστους κεφαλαίου, που χρησιμοποιείται σαν προεξοφλητικό επιτόκιο για τις αναμενόμενες ταμειακές ροές της επένδυσης.
Ομόλογα
Αφού τα έξοδα αποπληρωμής ομολογιακών δανείων αποτελούν φορολογικές εκπτώσεις, το κόστος των ομολογιακών δανείων υπολογίζεται μετά φόρων, ώστε να είναι συγκρίσιμο με το κόστος των ιδίων κεφαλαίων (υπολογίζεται επίσης μετά φόρων). Οπότε ο υπολογισμός του κόστους ομολογιακών δανείων συνίσταται σε δύο στάδια. Αρχικά υπολογίζεται το προ φόρων κόστος του ομολογιακού δανείου, προσαρμοσμένο στο κόστος έκδοσης και διάθεσης του δανείου αυτού. Ο υπολογισμός αυτός γίνεται ως εξής :
όπου NP = η πραγματική ταμειακή ροή στην επιχείρηση από το ομολογιακό δάνειο, Ι = το ετήσιο τοκομερίδιο, n = ο αριθμός των ετών που διαρκεί η ομολογία, FV = η ονομαστική αξία της ομολογίας, k = το κόστος του ομολογιακού δανείου.
Εάν πρόκειται περί τραπεζικού δανεισμού, ο παραπάνω τύπος παίρνει την εξής μορφή :
Παρακρατημένα κέρδη
Μια επιχείρηση μπορεί να χρησιμοποιήσει ίδια κεφάλαια για να χρηματοδοτήσει νέα επενδυτικά προγράμματα με δύο τρόπους : Πρώτον, με την χρησιμοποίηση των παρακρατημένων κερδών της χρήσης αυτής, και δεύτερον με την έκδοση νέου μετοχικού κεφαλαίου. Το κόστος των παρακρατημένων κερδών είναι ίσο με την απόδοση την οποία απαιτούν οι μέτοχοι της συγκεκριμένης επιχείρησης να έχουν από τις μετοχές τους για να τις διακρατήσουν.
Το κόστος των παρακρατημένων κερδών είναι ίσο με την απαιτούμενη από τους επενδυτές απόδοση για να αγοράσουν μια μετοχή της συγκεκριμένης επιχείρησης. 'Ετσι το κόστος των παρακρατημένων κερδών είναι ουσιαστικά το κόστος των κοινών μετοχών (αγγλικά: cost of common stock) της επιχείρησης. Η μέτρηση του κόστους αυτού παρουσιάζει αρκετές δυσκολίες, αφού οι μετοχές δεν αποδίδουν ένα προκαθορισμένο ποσοστό στους επενδυτές. Γενικά, εχουν αναπτυχθεί διάφοροι μέθοδοι για τη μέτρηση του κόστους αυτού, όπως :
Κόστος νέου μετοχικού κεφαλαίου
Στην περίπτωση που τα παρακρατημένα κέρδη δεν είναι αρκετά για την χρηματοδότηση ένος επενδυτικού προγράμματος, μια επιχείρηση μπορεί να εκδόσει νέο μετοχικό κεφάλαιο. Στην περίπτωση αυτή πρέπει να λάβει υπόψη της το κόστος έκδοσης και διάθεσης των νέων μετοχών. Εάν υπολογίσουμε το κόστος έκδοσης και διάθεσης που αντιστοιχεί σε κάθε μια νεοεκδιδόμενη μετοχή και την αφαιρέσουμε από την τρέχουσα χρηματιστηριακή αξία της μετοχής, θα λάβουμε την καθαρή είσπραξη ανα μετοχή την οποία θα πρέπει να πάρει η επιχείρηση. Στη συνέχεια, το κόστος της νέας μετοχής υπολογίζεται ως εξής :
όπου {k_e} το κόστος της νεοεκδιδόμενης κοινής μετοχής, NP η πραγματική ταμειακή εισροή της επιχείρησης από κάθε νεοεκδιδόμενη μετοχή, D_1 το ετήσιο μέρισμα της μετοχής, και g το ποσοστό μεγέθυνσης των μερισμάτων σύμφωνα με το μοντέλο Gordon-Shapiro.
Σταθμικό μέσο κόστος κεφαλαίου
Αφού εκτιμηθεί το κόστος κάθε συστατικού στοιχείου της κεφαλαιακής διάρθρωσης, μπορεί να υπολογιστεί ο σταθμικός μέσος τους. Το αποτέλεσμα αυτού του υπολογισμού είναι το σταθμικό μέσο κόστος κεφαλαίου της εταιρείας (WACC), μια πληροφορία που είναι πολύ σημαντική για τη διαχείριση των περιουσιακών στοιχείων της επιχείρησης. Το WACC χρησιμοποιείται για τις επενδύσεις και επιχειρηματικές αποφάσεις, και συχνά χρησιμοποιείται ως σημείο αναφοράς για τον προσδιορισμό της απόδοσης μιας επιχειρηματικής μονάδας της.
Για να υπολογιστεί το WACC, πολλαπλασιάζεται το ειδικό κόστος της κάθε μορφής χρηματοδότησης με το ποσοστό της στην κεφαλαιακή διάρθρωση της επιχείρησης, και αθροίζονται οι σταθμισμένες τιμές του επιμέρους κόστους.
Ο προσδιορισμός των ποσοστών μπορεί να βασίζεται σε στην λογιστική ή την χρηματιστηριακή αξία της επιχείρησης. Δεδομένου ότι η χρηματιστηριακή αξία προσεγγίζει περισσότερο την πραγματική ταμειακή ροή που θα λάβει από την πώληση των χρεογράφων, η μέθοδος αυτή είναι προτιμότερη από τη λογιστική αξία.
Η προσεκτική αξιολόγηση της επιμέρους χρηματοδότησης μιας επιχείρησης και του WACC είναι απαραίτητη για την καλή οικονομική διαχείριση. Όταν το WACC εφαρμόζεται σε συγκεκριμένες αποφάσεις για επενδύσεις, μπορεί να κάνει τη διαφορά μεταξύ της αύξησης και της μείωσης του πλούτου για τους μετόχους.
Πηγές
Κατηγορία:Χρηματοοικονομικά
Πρόεδρος της Ελληνικής Δημοκρατίας
Ο Πρόεδρος της Δημοκρατίας είναι ο ανώτατος ηγέτης του ελληνικού κράτους. Από το 1975, ο Πρόεδρος της Δημοκρατίας εκλέγεται από την Βουλή των Ελλήνων με πενταετή θητεία. Ο κάθε εκλεγμένος Πρόεδρος έχει δικαίωμα επανεκλογής μία μόνο φορά.
Από τις 13 Μαρτίου 2020, Πρόεδρος της Δημοκρατίας είναι η Κατερίνα Σακελλαροπούλου, ανωτάτη Δικαστικός και πρώην Πρόεδρος του Συμβουλίου της Επικρατείας.
Ιστορικό πλαίσιο
Ο θεσμός του Προέδρου της Δημοκρατίας εμφανίστηκε για πρώτη φορά στην Ελλάδα με το Σύνταγμα του 1924. Μετά το Δημοψήφισμα που διενεργήθηκε και με το οποίο ανακηρύχθηκε η αβασίλευτη Δημοκρατία, ο μέχρι τότε Αντιβασιλέας Παύλος Κουντουριώτης έγινε προσωρινός Πρόεδρος της Δημοκρατίας. Τον Μάρτιο του 1926, μετά την πραξικοπηματική κατάληψη της εξουσίας από τον Θεόδωρο Πάγκαλο, παραιτήθηκε από το αξίωμα του Προέδρου, το οποίο ανέλαβε ο ίδιος ο Πάγκαλος μετά από μία εκλογική διαδικασία αμφίβολης νομιμότητας, και τον Αύγουστο του ίδιου χρόνου, ύστερα από την ανατροπή του τελευταίου, επανήλθε στον προεδρικό θώκο. Με το Σύνταγμα του 1927 καθιερώθηκε ο ρόλος του Προέδρου της Δημοκρατίας, ο οποίος περιοριζόταν στην άσκηση της εκτελεστικής εξουσίας. Το 1929 εξελέγη για δεύτερη φορά Πρόεδρος της Δημοκρατίας από τη Γερουσία και τη Βουλή των Ελλήνων ο Παύλος Κουντουριώτης. Τον ίδιο χρόνο όμως παραιτήθηκε και τον διαδέχθηκε ως προσωρινός Πρόεδρος της Δημοκρατίας ο Αλέξανδρος Ζαΐμης, λόγω του γεγονότος ότι ήταν Πρόεδρος της Γερουσίας, και ο οποίος τελικά επιλέχθηκε από τη Γερουσία και τη Βουλή ως καταλληλότερος για το αξίωμα του Προέδρου. Επανεξελέγη το 1934 και παρέμεινε μέχρι το 1935, οπότε, και λόγω της πολιτειακής μεταβολής, καταργήθηκε ο θεσμός του Προέδρου της Δημοκρατίας.
Ως θεσμός επανήλθε επί του δικτατορικού καθεστώτος των Συνταγματαρχών με το δεύτερο «Σύνταγμα» του 1973, το οποίο έδινε υπερεξουσίες στον Πρόεδρο της Δημοκρατίας, συγκεντρώνοντας πια όλη την δύναμη στο πρόσωπό του, καθιερώνοντας παράλληλα και θέση Αντιπροέδρου της Δημοκρατίας. Με το Σύνταγμα του 1975 ρυθμίστηκε εκ νέου ο ακριβής του ρόλος, αλλά οι αρμοδιότητές του περιορίστηκαν σε μεγάλο βαθμό με την αναθεώρηση του Συντάγματος το 1986. Σήμερα ο ρόλος του Προέδρου της Δημοκρατίας είναι συμβολικός και εθιμοτυπικός.
Προϋποθέσεις εκλογιμότητας και κωλύματα
Για να εκλεγεί κάποιος/κάποια στο αξίωμα του/της Προέδρου της Δημοκρατίας πρέπει να πληροί τέσσερις βασικές προϋποθέσεις:
Από τη στιγμή που συντρέχουν οι παραπάνω προϋποθέσεις, μπορεί οποιοδήποτε πρόσωπο να προταθεί από τις κοινοβουλευτικές ομάδες για το αξίωμα. Αν και απαιτείται να δοθεί όρκος ενώπιον της Βουλής σύμφωνα με το ορθόδοξο χριστιανικό δόγμα (άρθρο 33 παρ. 2), κρατεί η άποψη ότι δεν αποτελεί προϋπόθεση η θρησκεία του/της υποψηφίου. Σύμφωνα με το Σύνταγμα, η επανεκλογή του ίδιου προσώπου επιτρέπεται μία μόνο φορά, ενώ Πρόεδρος της Δημοκρατίας δεν μπορεί να συμμετάσχει στην εκλογή που ακολουθεί εξαιτίας της παραίτησής του/της.
Διαδικασία εκλογής
Η εκλογή του/της Προέδρου της Δημοκρατίας γίνεται από την Βουλή των Ελλήνων και τα υποψήφια πρόσωπα προτείνονται μόνο από τις κοινοβουλευτικές ομάδες. Συνήθως έναν μήνα πριν λήξει η θητεία του/της εν ενεργεία Προέδρου της Δημοκρατίας συγκαλείται από τον/την Πρόεδρο της Βουλής συνεδρίασή της με σκοπό την εκλογή του διαδόχου του/της. Η ψηφοφορία γίνεται ονομαστικά, ψηφίζουν όλοι οι βουλευτές και δεν προηγείται συζήτηση. Αν και τα υποψήφια πρόσωπα τα προτείνουν οι κοινοβουλευτικές ομάδες, ψήφοι υπέρ προσώπων που δεν έχουν προταθεί δεν θεωρούνται άκυρες, εκτός από την 6η ψηφοφορία που θεωρούνται έγκυρες μόνο οι ψήφοι μεταξύ των δύο επικρατεστέρων (βλ. παρακάτω).
Πρόεδρος της Δημοκρατίας εκλέγεται αυτός ή αυτή που στην πρώτη ψηφοφορία θα συγκεντρώσει τα 2/3 του συνόλου των βουλευτών (200 έδρες). Σε περίπτωση που δεν υπάρξει αποτέλεσμα, επαναλαμβάνεται η ψηφοφορία μετά από πέντε μέρες και πάλι απαιτείται πλειοψηφία 200 βουλευτών. Αν και πάλι δεν καταφέρει κάποιο υποψήφιο πρόσωπο να λάβει την απαιτούμενη πλειοψηφία ακολουθεί τρίτη ψηφοφορία, πάλι μετά από πέντε μέρες, αλλά αυτή τη φορά απαιτείται πλειοψηφία των 3/5 του συνόλου των βουλευτών (180 έδρες).
Μέχρι την αναθεώρηση του Συντάγματος το 2019 αν ο/η Πρόεδρος της Δημοκρατίας δεν εκλεγόταν με την τρίτη ψηφοφορία, η Βουλή διαλυόταν και προκηρύσσονταν εκλογές και η νέα Βουλή που προέκυπτε από τις εκλογές διεξήγε τέταρτη ψηφοφορία στην οποία απαιτούνταν πλειοψηφία των 3/5 του συνόλου, ήτοι 180 έδρες. Αν κανείς υποψήφιος/καμία υποψήφια δεν λάμβανε αυτή τη πλειοψηφία ούτε σε αυτή τη ψηφοφορία ακολουθούσε πέμπτη ψηφοφορία στην οποία η εκλογή γινόταν με την απόλυτη πλειοψηφία των εδρών, ήτοι 151 έδρες. Τέλος αν ούτε σε αυτή τη περίπτωση επιτυγχάνονταν η απαιτούμενη πλειοψηφία ακολουθούσε νέα ψηφοφορία και η εκλογή γινόταν με τη σχετική πλειοψηφία. Με την αναθεώρηση του Συντάγματος του 2019, για την εκλογή του/της Προέδρου της Δημοκρατίας προβλέπονται και πάλι έξι ψηφοφορίες αλλά δε διενεργούνται πλέον εκλογές αν δεν επιτευχθεί η απαιτούμενη πλειοψηφία στη τρίτη ψηφοφορία.
Η θητεία του/της Προέδρου της Δημοκρατίας μπορεί να παραταθεί σε περίπτωση πολέμου ή μη εκλογής εγκαίρως νέου/νέας Προέδρου. Η αναπλήρωση δεν συνιστά λόγο εκλογής νέου/νέας Προέδρου και ενεργείται από τον/την Πρόεδρο της Βουλής, σε περίπτωση δε που αυτή έχει διαλυθεί, από τον/την Πρόεδρο της τελευταίας Βουλής και, αν αυτός/αυτή αρνείται ή δεν υπάρχει, από την Κυβέρνηση συλλογικά. Όσο διαρκεί η αναπλήρωση, ο αναπληρωτής/η αναπληρώτρια Πρόεδρος της Δημοκρατίας δεν μπορεί να κάνει χρήση όλων των προεδρικών αρμοδιοτήτων.
Αρμοδιότητες και ποινική ευθύνη
Οι αρμοδιότητες του Προέδρου της Δημοκρατίας σήμερα είναι πολύ λίγες και μικρές σε σχέση με πριν την αναθεώρηση του Συντάγματος το 1986, με αποτέλεσμα να μην επιτρέπουν καμία ουσιαστική ανάμειξη του στις πολιτικές εξελίξεις, δίνοντας του έναν καθαρά συμβολικό ρόλο. Η ουσιαστική εξουσία ασκείται από τον Πρόεδρο της Κυβέρνησης.
Μεταξύ των αρμοδιοτήτων του συγκαταλέγονται ο διορισμός του Πρωθυπουργού, των λοιπών μελών της Κυβέρνησης και των υφυπουργών, η ανάθεση διερευνητικών εντολών για τη δυνατότητα σχηματισμού Κυβέρνησης που να απολαύει της εμπιστοσύνης της Βουλής, η απαλλαγή της Κυβέρνησης από τα καθήκοντά της, η σύγκληση της Βουλής σε σύνοδο, η διάλυση της Βουλής και η προκήρυξη εκλογών, η έκδοση και δημοσίευση των ψηφισμένων από τη Βουλή νομοσχεδίων ή προτάσεων νόμου προκειμένου να καταστούν νόμοι του κράτους, η αναπομπή στη Βουλή ψηφισμένου νομοσχεδίου ή πρότασης νόμου, η έκδοση διαταγμάτων και πράξεων νομοθετικού περιεχομένου, η προκήρυξη δημοψηφίσματος, η απαγγελία διαγγελμάτων προς το λαό και η χάρη, μετατροπή ή μετριασμός των ποινών που έχουν επιβληθεί από τα δικαστήρια. Πρέπει να τονιστεί ότι, σύμφωνα με το άρθρο 35 του Συντάγματος, σε κάθε περίπτωση, εκτός συγκεκριμένων εξαιρέσεων, κατά την άσκηση των αρμοδιοτήτων του δεν ενεργεί ποτέ μόνος του, αλλά πάντοτε με την προσυπογραφή του αρμοδίου υπουργού, ο οποίος είναι και ο μόνος πολιτικά υπεύθυνος.
Για τις πράξεις του ο Πρόεδρος ευθύνεται ποινικά μόνο για αυτές που συνιστούν εσχάτη προδοσία ή παραβίαση με πρόθεση του Συντάγματος (Σύντ. άρθρο 49, ν. 265/1976). Για άλλα αδικήματα, που δε σχετίζονται με την άσκηση των καθηκόντων του, η δίωξη αναστέλλεται μέχρι τη λήξη της θητείας του. Η Βουλή έχει την αρμοδιότητα να τον παραπέμπει σε δίκη με σκοπό την τιμωρία του [κάθειρξη (μόνο για εσχάτη προδοσία), έκπτωση από το αξίωμα, αποστέρηση πολιτικών δικαιωμάτων]. Για να υποβληθεί πρόταση για παραπομπή σε δίκη του Προέδρου της Δημοκρατίας απαιτούνται 100 υπογραφές βουλευτών, ενώ για να γίνει δεκτή αυτή απαιτείται πλειοψηφία των 2/3 του συνόλου των βουλευτών, δηλαδή 200. Σε περίπτωση αποδοχής της πρότασης από τη Βουλή, παραπέμπεται στο Ειδικό Δικαστήριο που δικάζει και τους υπουργούς κατά το άρθρο 86 και αναπληρώνεται μέχρι την έκδοση απαλλακτικής απόφασης.
Προεδρία της Δημοκρατίας
thumb|300px|Το λογότυπο της Προεδρίας της Δημοκρατίας Η Προεδρία της Δημοκρατίας είναι μια αυτοτελής δημόσια υπηρεσία, η οποία τελεί υπό τη διεύθυνση Γενικού Γραμματέα, ο οποίος έχει το προβάδισμα έναντι όλων των Γενικών Γραμματέων του κράτους, και της οποίας το προσωπικό διορίζεται από τον Πρόεδρο της Δημοκρατίας, χωρίς υπουργική προσυπογραφή. Σκοπός της είναι η υποβοήθηση και εξυπηρέτηση του Προέδρου της Δημοκρατίας στην άσκηση των καθηκόντων και αρμοδιοτήτων του. Διαρθρώνεται στο Ιδιαίτερο Γραφείο του Προέδρου, το Νομικό Γραφείο, το Διπλωματικό Γραφείο, το Στρατιωτικό Γραφείο, στο οποίο υπάγεται και η Προεδρική Φρουρά, το Γραφείο Διοικητικών Υποθέσεων και το Γραφείο Οικονομικών Υποθέσεων.
Οι υπηρεσίες της Προεδρίας στεγάζονται στο Προεδρικό Μέγαρο, που βρίσκεται επί της οδού Ηρώδου Αττικού, και στο μέγαρο στη συμβολή των οδών Βασιλέως Γεωργίου Β΄ και Στησιχόρου.
Διατελέσαντες Πρόεδροι της Δημοκρατίας
Από το 1974 έχουν εκλεγεί από τη Βουλή στο προεδρικό αξίωμα οι Μιχαήλ Στασινόπουλος, Κωνσταντίνος Τσάτσος, Κωνσταντίνος Καραμανλής, Χρήστος Σαρτζετάκης, Κωστής Στεφανόπουλος, Κάρολος Παπούλιας, Προκόπης Παυλόπουλος και Αικατερίνη Σακελλαροπούλου.
1974
Μετά το δημοψήφισμα του 1974 και την εγκαθίδρυση της αβασίλευτης δημοκρατίας, κατά την πρώτη εκλογική διαδικασία ο Μιχαήλ Στασινόπουλος εξελέγη από τη Βουλή προσωρινός Πρόεδρος της Δημοκρατίας με 206 ψήφους.
1975
Με την κατάρτιση και θέση σε ισχύ του νέου Συντάγματος της χώρας το 1975, ο Κωνσταντίνος Τσάτσος εξελέγη στο αξίωμα υποστηριζόμενος από το κόμμα της Νέας Δημοκρατίας, συγκεντρώνοντας 210 ψήφους, πιθανότατα προερχόμενες από τους βουλευτές της Ν.Δ. που είχε 215 έδρες στο Κοινοβούλιο σε σύνολο 295 εδρών. Αντίπαλος του ήταν ο Παναγιώτης Κανελλόπουλος, που υποστηρίχθηκε από την Ένωση Κέντρου - Νέες Δυνάμεις, ενώ το ΠΑ.ΣΟ.Κ. και η Ενωμένη Αριστερά ψήφισαν λευκό.
1980
Τον Κωνσταντίνο Τσάτσο διαδέχθηκε το 1980 ο Κωνσταντίνος Καραμανλής, ο οποίος πρώτα παραιτήθηκε από την πρωθυπουργία. Για την εκλογή του πραγματοποιήθηκαν τρεις ψηφοφορίες. Στην πρώτη συγκέντρωσε 179 ψήφους (175 έδρες είχε η Νέα Δημοκρατία), στη δεύτερη 181 και στην τρίτη 183 ψήφους. Το ΠΑ.ΣΟ.Κ. απείχε και από τις τρεις ψηφοφορίες, το Κ.Κ.Ε. ψήφισε λευκό, ενώ η Εθνική Παράταξις υπέρ του. Οι βουλευτές της Ε.ΔΗ.Κ. δεν είχαν ξεκάθαρη θέση, καθώς μερικοί ψήφισαν υπέρ και μερικοί κατά.
1985
Η διαδικασία εκλογής του 1985 θεωρείται ως η πιο επεισοδιακή από όλες που έχουν πραγματοποιηθεί μέχρι σήμερα. Η ρήξη της 9ης Μαρτίου και η απόφαση του Ανδρέα Παπανδρέου να προτείνει τον Αρεοπαγίτη Χρήστο Σαρτζετάκη ως Πρόεδρο της Δημοκρατίας, η επικείμενη αναθεώρηση του Συντάγματος με παράλληλη κατάργηση πολλών «υπερεξουσιών» του Προέδρου, η αποκαθήλωση του Καραμανλή από την Προεδρία και η επιλογή του Ανδρέα Παπανδρέου να τον αντικαταστήσει επίτηδες με τον άνθρωπο που θύμιζε την χειρότερη στιγμή των καραμανλικών κυβερνήσεων (δολοφονία Λαμπράκη) προκάλεσαν πολιτικό σεισμό.
Και ενώ όλα αυτά συνέβαιναν μέσα στο κτήριο της Βουλής, έξω από αυτό είχε συγκεντρωθεί πλήθος από φανατικούς οπαδούς του ΠΑ.ΣΟ.Κ. που κρατούσαν στα χέρια τους την εφημερίδα Αυριανή και τραγουδούσαν υβριστικά και απαξιωτικά συνθήματα κατά του Καραμανλή.
Μετά την εκλογή Σαρτζετάκη, η Νέα Δημοκρατία αμφισβήτησε το δικαίωμα ψήφου του Προέδρου της Βουλής, Ιωάννη Αλευρά, καθώς ασκούσε καθήκοντα Προέδρου της Δημοκρατίας αναπληρώνοντας τον παραιτηθέντα Κωνσταντίνο Καραμανλή, και την αξίωσή της υποστήριξαν γνωστοί συνταγματολόγοι όπως ο Αριστόβουλος Μάνεσης.
Αντίθετα, ο καθηγητής Γεώργιος Κασιμάτης και ο νεαρός τότε Ευάγγελος Βενιζέλος υποστήριξαν την ερμηνεία του Συντάγματος που τελικά επικράτησε πολιτικά, ότι δηλαδή ο Πρόεδρος της Βουλής που αναπληρώνει τη χηρεύουσα θέση του Προέδρου της Δημοκρατίας έχει δικαίωμα να ψηφίσει ως βουλευτής κατά τη διαδικασία εκλογής του νέου Προέδρου. Η υπόθεση έφτασε και στη δικαιοσύνη, με την ολομέλεια του ΣτΕ να κρίνει το απαράδεκτο του ευθέως δικαστικού ελέγχου της εκλογής του Προέδρου και το Μονομελές Πλημμελειοδικείο Αθηνών να κρίνει παρεμπιπτόντως ότι η εκλογή Προέδρου υπήρξε παράτυπη και ισοδυναμούσε με κατάλυση της λαϊκής κυριαρχίας, ενώ θεώρησε ότι η επακόλουθη πολιτική νομιμοποίηση (κατόπιν της νίκης του ΠΑΣΟΚ στις εκλογές του 1985) δεν αναιρούσε την αντισυνταγματικότητα της πράξης.
Κατά την αναθεώρηση του Συντάγματος το 1986, η μυστική ψηφοφορία αντικαταστάθηκε από ονομαστική.
1990
Τον Σαρτζετάκη διαδέχθηκε το 1990 στο προεδρικό αξίωμα για δεύτερη φορά ο Κωνσταντίνος Καραμανλής, ο οποίος κατάφερε να εκλεγεί στην πέμπτη ψηφοφορία με 153 ψήφους, αφού είχε ήδη πραγματοποιηθεί διάλυση της Βουλής λόγω της αποτυχίας να εκλέξει Πρόεδρο της Δημοκρατίας σε τρεις ψηφοφορίες. Το ΠΑ.ΣΟ.Κ. υποστήριξε τον Ιωάννη Αλευρά, ενώ ο Συνασπισμός τον Κωνσταντίνο Δεσποτόπουλο. Η επιστροφή του Καραμανλή στην Προεδρία ήταν απαίτηση της βάσης του κόμματος της Νέας Δημοκρατίας, που σε εκείνη την συγκυρία ήταν πρώτο κόμμα, αλλά ούτε ο Κωνσταντίνος Μητσοτάκης ούτε ο Ανδρέας Παπανδρέου ήταν ενθουσιασμένοι με την επιστροφή Καραμανλή.
2014–2015
Στις 17, 23 και 29 Δεκεμβρίου 2014 η Βουλή δεν κατάφερε να εκλέξει Πρόεδρο της Δημοκρατίας, έτσι η Ελλάδα οδηγήθηκε σε βουλευτικές εκλογές στις 25 Ιανουαρίου του επόμενου έτους. Στις 17 Φεβρουαρίου προτάθηκε από τις κοινοβουλευτικές ομάδες των Ανεξαρτήτων Ελλήνων και του ΣΥ.ΡΙΖ.Α. ο Προκόπης Παυλόπουλος, ο οποίος υποστηρίχθηκε και από τη Νέα Δημοκρατία. Επίσης από τις κοινοβουλευτικές ομάδες του Ποταμιού και του ΠΑ.ΣΟ.Κ. προτάθηκε ο Νίκος Αλιβιζάτος. Ο Παυλόπουλος έλαβε 233 ψήφους, ο Αλιβιζάτος 30 και παρών ψήφισαν 32 βουλευτές. Πρόεδρος εξελέγη ο Προκόπης Παυλόπουλος.
Εξωτερικοί σύνδεσμοι
Κατηγορία:Πολιτική της Ελλάδας
Ροκφόρ
250px|thumb|right|Ένα κομμάτι τυρί ροκφόρ Το ροκφόρ είναι ένα από τα πιο γνωστά γαλλικά τυριά στην περιοχή Ροκφόρ-συρ-Σουλζόν (Roquefort-sur-Soulzon). Η ράτσα προβάτων που έχει συνδεθεί περισσότερο με το ροκφόρ είναι η Λακόν. Υπάρχουν και άλλα παρόμοια τυριά, όπως το μπλε τυρί Γερμανίας ή Δανίας, αλλά μόνον όσα παρασκευάζονται στην συγκεκριμένη περιοχή της Γαλλίας μπορούν να ονομάζονται ροκφόρ, λόγω του ευρωπαϊκού νόμου της προστατευόμενης ονομασίας προέλευσης.
Το τυρί αυτό είναι υποκίτρινο, εύθρυπτο, ελαφρά υγρό και διάστικτο από χαρακτηριστική μπλε μούχλα, της οποίας ο σχηματισμός οφείλεται στον μύκητα Penicillium roquefortis. Έχει ξεχωριστό άρωμα και γεύση που χαρακτηρίζεται από βουτυρικό (βουτανικό) οξύ. Ένα μέσο κεφάλι ροκφόρ ζυγίζει μεταξύ 2,5 και 3 κιλών, και έχει πάχος περίπου 10 εκατοστά. Κάθε κιλό τελικού προϊόντος απαιτεί 4,5 λίτρα γάλα. Το ροκφόρ είναι πλούσιο σε λιπαρά, πρωτεΐνες και ασβέστιο.
Δείτε επίσης
Κατηγορία:Ημίσκληρα τυριά Κατηγορία:Γαλλικά τυριά Κατηγορία:Προϊόντα προστατευόμενης ονομασίας προέλευσης Κατηγορία:Μπλε τυριά Κατηγορία:Τυριά πρόβειου γάλακτος
Άνχελα Καρράσκο
Η Άνχελα Καρράσκο (ισπανικά: Ángela Carrasco) είναι δομινικανή τραγουδίστρια, γεννημένη στις 23 Ιανουαρίου 1950, στο Μανσανίγιο, Μόντε Κρίστι, Δομινικανή Δημοκρατία. Η Καρράσκο ηταν μια από μια ομάδα των λατιναμερικανικών ντιβών της δεκαετίας του 1970. Η ομάδα αυτή περιλαμβάνονται επίσης η Σουσάνα Χιμένες, η Τσαριτίν (Charytín), η Ίρις Τσακόν, η Γιολαντίτα Μόνχε, η Εδνίτα Νασάριο και η Ροθίο Ντούρκαλ.
Μετακόμισε στην Ισπανία από την εγγενή χώρα της. Στην Ισπανία απόλαυσε την επιτυχία. Θριάμβευσε με τραγούδια όπως ""Cariño Mio" ("Αγάπη Μου") και "Quererte a Ti" (σ'αγαπώ). "Quererte a Ti" ιδίως έδωσε μεγάλη έκθεση της σε όλη τη Λατινική Αμερική, στις Ηνωμένες Πολιτείες και την Ευρώπη. Το Σινγκλ της "Boca Rosa" έφθασε στην κορυφή στο Billboard Hot Latin Tracks chart στα τέλη του 1988 και το σινγκλ "Lo quiero a morir" έγινε επίσης επιτυχία.
Εξωτερικοί σύνδεσμοι
Κατηγορία:Δομινικανοί τραγουδιστές
Come Hell or High Water
Το Come Hell or High Water είναι ζωντανά ηχογραφημένο άλμπουμ του χαρντ ροκ συγκροτήματος Deep Purple, το οποίο κυκλοφόρησε και σε μορφή βίντεο. Ηχογραφήθηκε στις 16 Οκτωβρίου του 1993 στη Στουτγκάρδη της Γερμανίας και στις 9 Νοεμβρίου του ίδιου έτους στο Μπέρμιγχαμ της Μεγάλης Βρετανίας και κυκλοφόρησε το Νοέμβριο του 1994. Στις 29 Μαΐου του 2001 κυκλοφόρησε σε έκδοση DVD από την εταιρεία "BMG".
Ο δίσκος αυτός είναι ο τελευταίος που κυκλοφόρησε με τον Ρίτσι Μπλάκμορ στη σύνθεση των Deep Purple αφού οκτώ ημέρες μετά την ηχογράφηση του έπαιξε την τελευταία του συναυλία με το συγκρότημα, στο Ελσίνκι της Φινλανδίας.
Τραγούδια του CD
2. Black Night - (Gillan, Blackmore, Lord, Glover, Paice)
3. A Twist in the Tale - (Gillan, Blackmore, Glover)
5. Anyone's Daughter - (Gillan, Blackmore, Lord, Glover, Paice)
6. Child in Time - (Gillan, Blackmore, Lord, Glover, Paice)
8. a) Lazy - (Gillan, Blackmore, Lord, Glover, Paice)
8. c) Woman from Tokyo - (Gillan, Blackmore, Lord, Glover, Paice)
9. Speed King - (Gillan, Blackmore, Lord, Glover, Paice)
10. Smoke on the Water - (Gillan, Blackmore, Lord, Glover, Paice)
Τραγούδια της βίντεο έκδοσης
Το DVD βιντεοσκοπήθηκε στις 9 Νοεμβρίου του 1993 στο Μπέρμιγχαμ και περιέχει τα εξής κομμάτια:
2. Black Night - (Gillan, Blackmore, Lord, Glover, Paice)
3. Talk About Love - (Gillan, Blackmore, Glover)
5. Perfect Strangers - (Gillan, Blackmore, Glover)
6. Beethoven's Ninth - (Beethoven)
7. Knockin' at your Back Door - (Gillan, Blackmore, Glover)
8. Anyone's Daughter - (Gillan, Blackmore, Lord, Glover, Paice)
9. Child in Time - (Gillan, Blackmore, Lord, Glover, Paice)
11. The Battle Rages On... - (Gillan, Blackmore, Lord, Paice)
12. Lazy - (Gillan, Blackmore, Lord, Glover, Paice)
13. Space Truckin′ - (Gillan, Blackmore, Lord, Glover, Paice)
14. Woman from Tokyo - (Gillan, Blackmore, Lord, Glover, Paice)
Θέσεις τσαρτ
Come Hell or High Water (άλμπουμ)
Επίσημη κυκλοφορία: Νοέμβριος 1994
Βραβεία
Come Hell or High Water (άλμπουμ)
Come Hell or High Water (DVD)
Τα μέλη του συγκροτήματος
Το Come Hell or High Water ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 1994
Κάστρο της Ρεντίνας
thumb|250px|Το Κάστρο της Ρεντίνας που περιβάλλει τον βυζαντινό οικισμό. Το Κάστρο της Ρεντίνας βρίσκεται επάνω στην κορυφή ενός λόφου, δίπλα στο Ρήχειο ποταμό, στην δυτική είσοδο των Στενών της Ρεντίνας ή Μακεδονικών Τεμπών. Κατοικήθηκε συνεχώς από τα αρχαιότατα χρόνια μέχρι τα πρώτα χρόνια της τουρκοκρατίας, οπότε εγκαταλείφθηκε γιατί είχε υποβαθμιστεί πια η στρατηγική σημασία του και οι Τούρκοι επέλεξαν για τόπο εγκαταστάσεώς τους τη γειτονική λίμνη Βόλβη.
Ιστορία
thumb|250px|Ο μεταβυζαντινός ναός Αγίας Μαρίνας στη Ρεντίνα, στους πρόποδες του λόφου. Ίχνη ανθρώπινης παρουσίας στο λόφο μαρτυρούνται από ευρήματα της νεολιθικής εποχής. Η κατοίκηση συνεχίζεται αδιάλειπτα ως την ύστερη αρχαιότητα. Τότε, και συγκεκριμένα περί το 450 μ.Χ πραγματοποιείται η πρώτη οχύρωση. Αργότερα, ο αυτοκράτορας Ιουστινιανός (527-565) ενισχύει τις οχυρώσεις και επανιδρύει το κάστρο- πρόκειται για το φρούριο Αρτεμίσιον που αναφέρει ο Προκόπιος. Από το 570 οι Σλάβοι διασχίζουν το Δούναβη προς νότον και καθ'όλη τη διάρκεια του 7ου αιώνα, δεν αρκούνται πλέον σε επιδρομές, αλλά εγκαθίστανται σε μεγάλες ομάδες στην ερημωμένη ύπαιθρο. Δημιουργούν νησίδες πληθυσμού, τις Σκλαβηνίες οι οποίες έχουν δική τους οργάνωση και ηγεσία. Την κοιλάδα του Ρήχιου επικοίζει το βαρβαρικό φύλο των Ρηγχίνων, οι οποίοι όμως πιθανότατα ήταν βλάχικης καταγωγής και συμπαρασύρθηκαν από την κάθοδο των Σλάβων, καθώς αναφέρονται επανειλημμένα και ως "Βλαχορηγχίνοι".
Επόμενος σταθμός στην ιστορία της Ρεντίνας, ο οποίος φανερώνει και την ουσιαστική καμπή στη ζωή του κάστρου, είναι η ανακήρυξή της σε έδρα επισκοπής περί το 900 (σύμφωνα με τη Νεαρά ΧVI του Λέοντος Σοφού (886-907)). Ο επίσκοπος Λητής ονομάζεται πλέον "Λητής και Ρεντίνης" και εγκαθίσταται στη Ρεντίνα, καθώς η Λητή έχει παρακμάσει και εγκαταλειφτεί μετά τις επιδρομές και τις επακόλουθες μετακινήσεις πληθυσμών. Κατά το 10ο αιώνα τα τείχη επισκευάζονται, πύργοι επανακτίζονται εκ βάθρων, δημιουργείται το υπόσκαφο κλιμακοστάσιο και ανοικοδομείται ο κύριος όγκος των κατοικιών και των δημοσίων κτιρίων.
Το κάστρο ακολουθεί την ιστορική πορεία της Μακεδονίας κατά τη μεσοβυζαντινή περίοδο. Το 1204 καταλαμβάνεται από τους Φράγκους σταυροφόρους ιππότες και θα αποτελέσει ένα από τα δυναμάρια του φράγκικου Βασιλείου της Θεσσαλονίκης ως πριν το 1224, οπότε και περνά στα χέρια του Δεσποτάτου της Ηπείρου. Μετά τη μάχη της Κλοκοτίνιτζας (1230) ο γιος του Θεόδωρου, Ιωάννης Δούκας Κομνηνός ανακηρύσσει εαυτόν δεσπότη Θεσσαλονίκης. Η φρουρά του θα εγκαταλείψει τη Ρεντίνα, μόλις πληροφορηθεί πως καταφθάνει στην περιοχή μεγάλο εκστρατευτικό σώμα της Νίκαιας με επικεφαλής τον αυτοκράτορα Ιωάννη Βατάτζη. Ο Βατάτζης εισήλθε στο κάστρο και διανυκτέρευσε εκεί (1242).